Infierniljo tvenkinys

Infierniljo tvenkinys () – tvenkinys vakarų Meksikoje, Mičoakano ir Gerero valstijose. Sudarytas 1961–1963 m. patvenkus Balsaso upę ties Infierniljo gyvenviete. Tvenkinio ilgis ~100 km, plotis iki 50 km.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome. Kranto linija vingiuota, gausu salelių. Suteka Tepalkatepeko, Gvadalupės ir keletas kitų upių.

Užtvankoje įrengta 1200 MW instaliacinės galios hidroelektrinė.«CFE – Listado de centrales generadoras – Hidroeléctricas», Comisión Federal de Electricidad  Užtvankos ilgis 400 m, aukštis 151,5 m.

Žvejyba (įveistos tilapijos). Vakarinė tvenkinio dalis patenka į Sikuiran Inferniljo biosferos rezervatą.

 Šaltiniai 

Kategorija:Meksikos tvenkiniai